OpenLLM-France/wikimedia huggingface dataset:
# Moreauïta

La moreauïta és un mineral de la classe dels fosfats. Rep el seu nom del mineralogista belga Jules Moreau (1931-2015), professor de mineralogia de la Universitat Catòlica de Lovaina (Bèlgica).

## Característiques

La moreauïta és un fosfat de fórmula química Al₃(UO₂)(PO₄)₃(OH)₂·13H₂O. Va ser aprovada com a espècie vàlida per l'Associació Mineralògica Internacional l'any 1984. Cristal·litza en el sistema monoclínic. Es troba en forma de cristalls tabulars aplanats en {100}, potser allargats al llarg de [010], de fins a 0,2 mil·límetres; també com nòduls o agregats subparal·lels de tauletes que s'assemblen a "llibres oberts».
Segons la classificació de Nickel-Strunz, la moreauïta pertany a «08.ED: Uranil fosfats i arsenats sense classificar» juntament amb els següents minerals: asselbornita, metalodevita, šreinita i kamitugaïta.

## Formació i jaciments

És un mineral secundari poc comú que es troba a la zona uranífera oxidada d'un complex de pegmatita de granit. Sol trobar-se associada a altres minerals com la furongita, la ranunculita i la fosfosiderita. Va ser descoberta l'any 1984 a la pegmatita Kobokobo, a Mwenga (Kivu Sud, República Democràtica del Congo). També ha estat descrita a Valdeíñigos, una pedania de Tejeda de Tiétar, a la província de Càceres (Espanya).

## Referències

* ↑ «Moreauite» (en anglès). Mindat. [Consulta: 17 setembre 2016].
* 1 2 «Moreauite» (en anglès). Handbook of Mineralogy. [Consulta: 17 setembre 2016].
# McLintock!

McLintock! és una pel·lícula estatunidenca dirigida per Andrew V. McLaglen i estrenada l'any 1963.

## Argument

El senyor McLintock, un gran terratinent de caràcter rondinaire però generós, rep la visita de la seva esposa, una dona de fort temperament, que va anar a viure a Nova York, perquè no podia suportar l'estil de vida del seu marit.

## Crítica

Tot el film és, bàsicament, una llarga i divertida baralla entre tots els dos protagonistes, culminada amb el moment en què ell aprofita per estomacar-la públicament (una cosa que avui no seria considerat, en absolut, com un final políticament correcte). L'encarregat de dirigir aquesta comèdia va ser Andrew V. McLaglen, un especialista del gènere de l'Oest. Corre la llegenda que el mític John Ford va visitar el rodatge de la proposta i fins la va dirigir durant una setmana. Tot i que aquesta notícia va sortir d'una de les seves protagonistes, Stefanie Powers, McLaglen sempre ho va negar en rotund.
Com a curiositat, els actes promocionals de la cinta van ser posposats una setmana, perquè van coincidir amb l'assassinat del president dels Estats Units, John F. Kennedy.

## Repartiment

* John Wayne: George Washington 'G.W.' McLintock
* Maureen O'Hara: Katherine Gilhooley McLintock
* Yvonne De Carlo: Senyora Louise Warren
* Patrick Wayne: Devlin Warren
* Stefanie Powers: Rebecca 'Becky' McLintock
* Jack Kruschen: Jake Birnbaum
* Chill Wills: Drago
* Jerry Van Dyke: Matt Douglas Jr.
* Edgar Buchanan: Bunny Dull
* Bruce Cabot: Ben Sage Sr.
* Perry Lopez: Davey Elk
* Strother Martin: Agard
* Gordon Jones: Matt Douglas Sr.
* Robert Lowery: Gouvernador Cuthbert H. Humphrey
* Hank Worden: Curly Fletcher
* Michael Pate: Cap Puma
* Chuck Roberson: Xèrif Jeff Lord
* Edward Faulkner: Ben Sage Jr.
* Leo Gordon: Jones
* Mari Blanchard: Camille
* Bob Steele: Conductor del tren
# Els Pous (el Meüll)

Els Pous és un paratge del municipi de Castell de Mur, al Pallars Jussà, a l'antic terme de Mur, en terres del poble del Meüll.
Està situat a prop i al sud del poble, al sud-est dels Trossos del Castell i al nord-est de la Censada de Sellamana. Just a migdia dels Pous hi havia hagut Casa la Rosa, amb la Font de l'Hort de la Rosa. Travessen el paratge el Camí de Castellnou i el Camí de la Serra.

## Enllaços externs

* Institut Cartogràfic de Catalunya; cal fer un pas d'aproximació
# Alfred Espiga i Rovira

Alfred Espiga i Rovira (Badalona, 11 d'octubre de 1923 - Maastricht, 22 d'agost de 1951) fou un futbolista català de la dècada de 1940.

## Trajectòria

Fou jugador del FC Barcelona Amateur entre 1943 i 1945, anys en què arribà a debutar amb el primer equip, en algun partit amistós. Entre 1945 i 1947 jugà dues temporades al Centre d'Esports Manresa, i el 1947 fou fitxat pel CE Sabadell, club on jugà 4 temporades. Fou la seva millor etapa esportiva, arribant a jugar a Primera i Segona divisió. Va morir en un accident automobilístic mentre feia una estada de pre-temporada amb el Sabadell als Països Baixos, quan només tenia 27 anys.

## Referències

* 1 2 3 4 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ «Ayer en Valls se efectuó el sepelio de Alfredo Espiga Rovira». Mundo Deportivo, 27-08-1951. [Consulta: 17 gener 2016].

## Enllaços externs

* Perfil a BDFutbol
# Bubú escarlata

El bubú escarlata (Laniarius atrococcineus) és una espècie d'ocell de la família dels malaconòtids (Malaconotidae) que habita zones àrides amb matolls espinosos d'Àfrica Meridional al sud-oest d'Angola, Namíbia, Botswana, sud de Zàmbia i nord de Sud-àfrica.

## Referències

* ↑ «Bubú escarlata». Cercaterm. TERMCAT, Centre de Terminologia. Rev. 20/10/2021(català)
# (1583) Antilochus

(1583) Antilochus és un asteroide que forma part dels asteroides troians de Júpiter i va ser descobert el 19 de setembre de 1950 per Sylvain Julien Victor Arend des del Real Observatori de Bèlgica, Uccle. Antilochus va ser designat al principi com 1950 SA. Posteriorment es va nomenar per Antíloc, un personatge de la mitologia grega. Orbita a una distància mitjana de 5,125 ua del Sol, podent apropar-se fins a 4,856 ua. La seva inclinació orbital és 28,53° i l'excentricitat 0,05237. Triga 4238 dies a completar una òrbita al voltant del Sol.

## Vegeu també

* Cos menor del sistema solar

## Referències

* 1 2 3 4 5 6 7 8 9 10 11 12 «JPL Small-Body Database». [Consulta: 30 octubre 2023].
* ↑ Afirmat a: Minor Planet Center Database.
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=1583.
* 1 2 3 «JPL Small-Body Database». [Consulta: 25 gener 2024].
* ↑ Schmadel, Lutz D. Springer. Dictionary of Minor Planet Names (en anglés). 5a edició, 2003. ISBN 3-540-00238-3.

## Enllaços externs

* «(1583) Antilochus» (en anglès). Minor Planet Center. [Consulta: 22 juny 2015].
# Marktkanal

El Marktkanal o canal del mercat és un canal navegable de només 700 metres al barri de Veddel al port d'Hamburg a Alemanya. Connecta amb l'Elba.
Fins a la fi dels anys 1960, hi havia una activitat portuària important, com es pot veure a fotos antigues. La grandària de la sitja desafectada a la riba oriental, un dels rars edificis industrials que encara subsisteixen, dona una idea del volum de l'activitat econòmica d'antany. El 1952 va inaugurar-se una església flotant per a barquers, sol en el seu gènere a Europa, avui desapareguda, com ho va fer tota activitat portuària en aquesta zona.
El 1960, quasi tota la indústria que es trobava a la seva riba occidental va ser sacrificada per l'eixample del pont a l'Elba i la connexió amb l'autopista, que era l'únic accés major a la ciutat fins a l'obertura el 1975 del túnel sota l'Elba a l'oest de la ciutat. La segona part del canal, enllà del carrer Peutestraße ja no és navegable, des de la supressió del pont, el 2001 per un dic permeable que només deixa passar la marea. Avui, tot i la part encara accessible des de l'Elba, ja no té cap dàrsena i va perdre tot paper pel trànsit, també que mancava l'espai per a adaptar el canal al calat sempre més llarg dels vaixells comercials.
Al seu marge occidental es troba l'antic Magatzem Martin Gräpel, un dels rars exemplar d'edificis industrials fet completament d'entramat de fusta.

## Galeria

Al web Stadteilgeschichten es troba una sèrie de fotos que il·lustren com era la vida a l'entorn del canal als anys 1941, quan encara era un lloc de trànsit dens.
* Sitja i ferrocarril de mercaderies desafectats
* Sitja desafectada al marge oriental del canal
* L'aiguabarreig del canal i de l'Elba
* Búnquer tipus Zombeck, canal i pont nou a l'Elba vist des del dic del carrer Peutestraße
* L'església flottant al seu ancoratge nou a l'Speicherstadt

## Referències

* ↑ Stadtatlas-Großraum Hamburg, Hamburg, Editorial PAS Verlags GmbH, 2009, ISBN 978-3-934272-92-7, pàgina 51
* ↑ Am Marktkanal: Einzige Flußschiffer-Kirche in Europa, Hamburger Abendblatt, Hamburg, 4 de desembre de 1952, (traducció: L'única església per a barquers a Europa es consagra al canal del mercat a Hamburg)
* ↑ «Verein zur Förderung und Erhaltung der Flussschifferkirche zu Hamburg». Arxivat de l'original el 2016-03-03. [Consulta: 2 novembre 2011].
* ↑ Stadtteilgeschichten foto del 1951 a la qual es nota el pont i les fàbriques desapareguts]
* ↑ Sicherungsspundwand Marktkanal Arxivat 2016-03-03 a Wayback Machine., Ingenieurbüro Wolfgang Stabenow, 2000,
* ↑ Veddeler Lagerhaus Martin Gräpel
# Dunn Center

Dunn Center és una població dels Estats Units a l'estat de Dakota del Nord. Segons el cens del 2000 tenia 122 habitants.

## Demografia

Segons el cens del 2000, Dunn Center tenia 122 habitants, 58 habitatges, i 33 famílies. La densitat de població era de 117,8 hab./km².
Dels 58 habitatges en un 15,5% hi vivien nens de menys de 18 anys, en un 50% hi vivien parelles casades, en un 3,4% dones solteres, i en un 43,1% no eren unitats familiars. En el 36,2% dels habitatges hi vivien persones soles el 20,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,1 i el nombre mitjà de persones que vivien en cada família era de 2,67.
Per edats la població es repartia de la següent manera: un 16,4% tenia menys de 18 anys, un 4,9% entre 18 i 24, un 23% entre 25 i 44, un 32,8% de 45 a 60 i un 23% 65 anys o més.
L'edat mediana era de 49 anys. Per cada 100 dones de 18 o més anys hi havia 92,5 homes.
La renda mediana per habitatge era de 23.500 $ i la renda mediana per família de 27.500 $. Els homes tenien una renda mediana de 18.750 $ mentre que les dones 16.071 $. La renda per capita de la població era de 13.736 $. Entorn del 8,3% de les famílies i el 9,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dunn Center». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Dunn Center». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Amedeo Biavati

Amedeo Biavati (Bolonya, 4 d'abril de 1915 - Bolonya, 22 d'abril de 1979) fou un futbolista italià de les dècades de 1930 i 1940.
La major part de la seva carrera la passà al Bologna FC 1909. També jugà al Catania a la Serie B. Amb el Bologna guanyà tres lligues italianes.
Fou 18 cops internacional amb la selecció italiana, en els quals marcà vuit gols, entre 1938 i 1947. Fou campió del Món l'any 1938.
Un cop retirat inicià una llarga carrera com a entrenador.

## Palmarès
### Bologna FC 1909

* Serie A: 1936-37, 1938-39, 1940-41
* Torneig Internacional de l'Expo Universal de París: 1937
* Coppa Alta Italia: 1946

### Itàlia

* Copa del Món: 1938
* Copa Internacional d'Europa Central: 1933-35

## Referències

* ↑ «Ma è un italiano il padre della finta» (en italià). La Gazzetta dello Sport, 07-03-2007. [Consulta: 21 gener 2015].
* ↑ «Grande successo per Amedeo Biavati. Il mito del doppio passo» (en italià). [Consulta: 21 gener 2015].
* ↑ «Biavati, Amadeo» (en italià). Enciclopedia del Calcio. Arxivat de l'original el 24 de setembre 2015. [Consulta: 10 abril 2015].
* ↑ «1938 Italia: Capitolo VIII: Ritratti dei Campioni del Mondo» (en italià). Storie di Calcio. Arxivat de l'original el 8 de setembre 2014. [Consulta: 4 novembre 2015].
* 1 2 3 4 «BIAVATI, Amedeo» (en italià). Treccani: Enciclopedia dello Sport (2002). [Consulta: 21 gener 2015].
* ↑ «Amadeo Biavati» (en italià). FIGC. Arxivat de l'original el 7 de setembre 2017. [Consulta: 10 abril 2015].
# Leon (Oklahoma)

Leon és un poble dels Estats Units a l'estat d'Oklahoma. Segons el cens del 2000 tenia 96 habitants.

## Demografia

Segons el cens del 2000, Leon tenia 96 habitants, 34 habitatges, i 24 famílies. La densitat de població era de 142,6 habitants per km².
Dels 34 habitatges en un 29,4% hi vivien nens de menys de 18 anys, en un 41,2% hi vivien parelles casades, en un 23,5% dones solteres, i en un 29,4% no eren unitats familiars. En el 23,5% dels habitatges hi vivien persones soles l'11,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,82 i el nombre mitjà de persones que vivien en cada família era de 3,46.
Per edats la població es repartia de la següent manera: un 34,4% tenia menys de 18 anys, un 9,4% entre 18 i 24, un 22,9% entre 25 i 44, un 17,7% de 45 a 60 i un 15,6% 65 anys o més.
L'edat mediana era de 35 anys. Per cada 100 dones de 18 o més anys hi havia 80 homes.
La renda mediana per habitatge era de 21.500 $ i la renda mediana per família de 31.667 $. Els homes tenien una renda mediana de 22.000 $ mentre que les dones 17.500 $. La renda per capita de la població era de 28.908 $. Entorn del 12,5% de les famílies i l'11,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Leon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Leon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
Viccionari
# Bubú muntanyenc occidental

El bubú muntanyenc occidental (Laniarius poensis) és un ocell de la família dels malaconòtids (Malaconotidae).

## Hàbitat i distribució

Viu entre la malesa del bosc, a les muntanyes del sud-est de Nigèria, sud del Camerun i l'illa de Bioko.

## Taxonomia

Antany considerada coespecífica de Laniarius holomelas. Actualment són considerades espècies diferents arran estudis com ara (Voelker et al. 2010).

## Referències

* ↑ «Bubú muntanyenc occidental». Cercaterm. TERMCAT, Centre de Terminologia. Rev. 10/05/2023(català)
* ↑ G Voelker, RK Outlaw, S Reddy, M Tobler, JM Bates, SJ Hackett, C Kahindo, BD Marks, JC Kerbis Peterhans i TP Gnoske. 2010. A new species of boubou (Malaconotidae: Laniarius) from the Albertine Rift. Auk 127: 678–689.
# (145452) 2005 RN43

2005 RN43 és un objecte del Cinturó de Kuiper que òrbita al voltant del Sol a 41 ua de distància mitjana. Té un diàmetre d'aproximadament 765 kilòmetres segons el mètode de l'assupció d'albedo.
El seu descobriment es va produir el 9 d'octubre del 2005 per part de A.C.Becker, A.W.Pucket i J.Kubica en l'observatori de Apache Point (Nou Mèxic, EUA).
Dins de la categoria d'objectes del Cinturó de Kuiper, 2005 RN43 pertany suposadament a la subcategoria dels Cubewanos, encara que no s'ha pogut determinar la seua pertinença a aquest grup amb total certesa a causa del seu recent descobriment.

## Referències

* 1 2 3 «JPL Small-Body Database». [Consulta: 15 gener 2024].
* 1 2 3 4 5 6 7 8 9 «JPL Small-Body Database». [Consulta: 1r març 2024].
* ↑ URL de la referència: https://www.minorplanetcenter.net/db_search/show_object?utf8=%E2%9C%93&object_id=145452.
* ↑ «MPEC 2009-R09: DISTANT MINOR PLANETS (2009 SEPT. 16.0 TT)». [Consulta: 9 octubre 2018].
# Australaena

Australaena és un gènere d'aranyes araneomorfes de la família Anyphaenidae. Es troba a la Polinèsia Francesa.

## Taxonomia

Segons The World Spider Catalog 12.0:
* Australaena hystricina Berland, 1942
* Australaena zimmermani Berland, 1942

## Vegeu també

* Llista d'espècies d'anifènids
* Classificació de les aranyes

## Referències

* ↑ Platnick, 2011: The world spider catalog (American Museum of Natural History).

## Bibliografia

* Berland, 1942: Polynesian spiders. Occasional Papers of the Bernice Pauahi Bishop Museum of Polynesian Ethnology and Natural History, vol.17, n. 1, p.1-24 (text integre).

## Enllaços externs

* ION
* Nomenclator Zoologicus
# Dunn Engineering

Dunn Engineering va ser un constructor estatunidenc de cotxes de competició.
Dunn va competir al campionat del món de la Fórmula 1 les temporades 1957, 1958 i 1959.
Va disputar només la cursa del Gran Premi d'Indianapolis 500, no competint a cap més prova del campionat del món de la F1.

## Resultats a la F1

| Temporada | Pilot | Graella | Classificació | Retirada | Resultats |
| 1957 | Al Herman | 30 | 21 | Accident | Resultats |
| 1958 | Chuck Weyant | 29 | 24 | Accident | Resultats |
| 1959 | Al Herman | 23 | 13 | | Resultats |
# Prisma de Dove

Un prisma de Dove és un tipus de prisma òptic reflectiu emprat per invertir una imatge. El seu nom es deu al seu inventor, Heinrich Wilhelm Dove. Consisteix en un prisma triangular en angle recte truncat. La llum en entrar per un dels extrems es reflecteix en la faceta del fons per un procés de reflexió interna total i surt per l'oposada. Atès que la imatge només es reflecteix una vegada aquesta, a més de rotar 180° s'inverteix. Una particularitat d'aquests prismes és que en girar-los sobre el seu eix longitudinal la imatge transmesa gira el doble que el prisma, de manera que poden fer girar un feix de llum a un angle arbitrari, el que els fa útils en aplicacions com interferometria, astronomia i reconeixement de formes.

## Referències

* ↑ «Dove Prisms». [Consulta: 30 desembre 2023].
# AlloCiné

AlloCiné és una organització de servei que proporciona informació sobre el cinema francès. Els seus creadors són Jean-David Blanc i Patrick Holzman. Està centrada especialment en la promoció de novetats i brinda informació de les pel·lícules en DVD. Va ser fundada inicialment com a servei telefònic i posteriorment es va convertir en un portal d'internet que ofereix informació, té un accés ràpid i cobreix totes les pel·lícules que s'han distribuït a França. El 2005, va començar a cobrir també les sèries de televisió.
AlloCiné va començar el 1993, abans de ser comprat per Canal+ l'any 2000 i per Vivendi Universal l'any 2002. Des de juny de 2007 fins a 2013, va ser propietat de Tiger Global, un fons d'inversió nord-americà. Des de juliol de 2013, AlloCiné ha estat propietat de FIMALAC, una societat holding francesa. La seu corporativa es troba als Champs-Élysées de París.

## Referències

* ↑ Frater2001-02-16T14:36:00+00:00, Patrick. «Founders quit as AlloCine expands online ticketing» (en anglès). [Consulta: 6 desembre 2018].
* ↑ AlloCine. «A propos d'AlloCiné». [Consulta: 6 desembre 2018].
# Némtsevo

«Némtsevo» té aquests significats:
* Némtsevo (Marí El), localitat de la República de Marí El, a Rússia
* Némtsevo (Bélgorod), localitat de l'óblast de Bélgorod, a Rússia
# Aix

«Aix» té aquests significats:
* AIX, versió del sistema operatiu Unix desenvolupada per IBM
* Aix (gènere), gènere de petits ànecs, família dels anàtids i ordre dels anseriformes
* Toponímia:
** Aix (Corresa), municipi francès, al departament de Corresa i a la regió del Llemosí
** Aix (Nord), municipi francès a la regió de Nord – Pas-de-Calais, departament de Nord
** Aix-Noulette, municipi francès, al departament del Pas-de-Calais
** Aix-en-Diois, municipi francès del departament de la Droma, regió de Roine-Alps
** Aix-en-Ergny, municipi francès, al departament del Pas-de-Calais
** Aix-en-Issart, municipi francès, al departament del Pas-de-Calais
** Aix-en-Othe, municipi francès, al departament de l'Aube
** Aix-en-Provence, ciutat d'Occitània, al departament de les Boques del Roine, a la regió de Provença-Alps-Costa Blava (França)
** Aix-la-Chapelle, ciutat de l'estat alemany de Rin del Nord - Westfàlia, prop de la frontera amb Bèlgica i els Països Baixos
** Aix-la-Fayette, municipi francès, al departament del Puèi Domat
** Aix-les-Bains, municipi francès, al departament de Savoia i a la regió de Roine-Alps
** Les Aix-d'Angillon, municipi francès, al departament de Cher
** Grésy-sur-Aix, municipi francès, al departament de Savoia
** Gondrecourt-Aix, municipi francès, al departament de Meurthe i Mosel·la
** Lucenay-lès-Aix, municipi francès, al departament de la Nièvre
** Vignoux-sous-les-Aix, municipi francès, al departament de Cher
# Bosc de frondoses

El bosc de frondoses, bosc de fulla ampla és el bosc o comunitat d'arbres on predominen les angiospermes; és a dir, arbres de fulla ampla o planifolis, que es consideren plantes superiors amb llavors dins un ovari i conducció dels líquids a través de vasos.
A diferència dels boscos de coníferes, els boscos de frondoses són més diversos, solen necessitar més humitat i són més càlids perquè predominen en climes tropicals, tot i que també abunden en climes temperats.

## Tipus

Segons l'estacionalitat del seu fullatge, poden ser boscos de fulla perenne o de fulla caduca, per la qual cosa el bosc serà perennifoli, subperennifoli, caducifoli o subcaducifoli.
Segons el clima pot haver-hi els següents tipus de bosc de frondoses:
* Boscos tropicals i subtropicals
** Pluviïsilva o selva humida
** Bosc sec
** Nimbosilva o bosc montà
* Boscos temperats de frondoses
** Bosc mediterrani
** Bosc temperat caducifoli
** Laurisilva o bosc laurifoli

## Referències

* ↑ Bosque latifoliado Infojardín
# Australerpeton cosgriffi

Australerpeton cosgriffi és una espècie d'amfibi temnospòndil extint, l'única del gènere Australerpeton. Visqué durant el Permià en allò que avui en dia és el Brasil. Quan fou descrit per primera vegada, el 1998, se'l classificà dins d'una nova família, Australerpetontidae. Tanmateix, estudis posteriors posaren en dubte la sistemàtica de la descripció original i assignaren A. cosgriffi a la família dels arquegosàurids. Un estudi més recent el reclassificà dins de la família dels rinesúquids, dins del subordre dels estereospòndils, basant-se en una avaluació anterior de la família. Aquest estudi atribuí la gran semblança entre Australerpeton i els arquegosàurids a una evolució convergent a conseqüència del seu estil de vida semiaquiàtic similar.

## Referències

* ↑ Barberena, M. C «Australerpeton cosgriffi n.g., n.sp.,» (resum) (en anglès). Anais da Academia Brasileira de Ciências, 70, 1, 1998, pàg. 125–137.
* ↑ Schoch, R. R.; Milner, A. R. (2000). Stereospondyli. Stem-stereospondyli, Rhinesuchidae, Rhytidostea, Trematosauroidea, Capitosauroidea. Handbuch der paläoherpetologie Part 3B. 203 pàg.
* ↑ Dias, E. V; Schultz, C. L. «The first Paleozoic temnospondyl postcranial skeleton from South America» (PDF) (en anglès). Revista Brasileira de Paleontologia, 6, 2003, pàg. 29–42 [Consulta: 8 octubre 2009].
# Dong Zhao (Tres Regnes)

Dong Zhao (Tres Regnes) :
| Xinès tradicional: | Xinès tradicional: | 董昭 |
| Xinès simplificat: | Xinès simplificat: | 董昭 |
    En aquest nom xinès, el cognom és Dong.
Dong Zhao （156-236 EC）, nom estilitzat Gongren (公仁), un nadiu de Dingtao, va ser un polític del període de la tardana Dinastia Han Oriental de la història xinesa. Va servir al senyors de la guerra Yuan Shao i Zhang Yang abans d'entrar a servir a Cao Cao i per consegüent serví a l'estat de Cao Wei durant el període dels Tres Regnes.

## Biografia
### Sota Yuan Shao

Dong Zhao era un xiaolian i va exercir com a funcionari del comtat en els seus primers anys sota Yuan Shao abans que fos promogut a assessor militar. Va ser designat com a oficial de govern de diverses prefectures i comandàncies dins del territori de Yuan Shao i les va governar també. Això no obstant, Yuan Shao va sentir rumors calumniosos i va començar a dubtar de la lleialtat de Dong Zhao cap a ell. Dong Zhao tenia por que Yuan Shao pogués matar-lo i va fugir.

## Vegeu també

* Llista de persones dels Tres Regnes